Ahims fon Akermanis
Ahims Engelbrehts Gerds fon Akermanis (vācu: Achim Engelbrecht Gerd von Akerman; dzimis 1909. gada 30. aprīlī, miris 1945. gada janvārī) bija vācbaltiešu izcelsmes dzejnieks. Dzimis Rīgā. Ģimnāzijā mācījās Berlīnē, Lindavā, Vertheimā pie Mainas un Valsts vācu ģimnāzijā Rīgā. Studēja filoloģiju Rīgā (no 1928. līdz 1929. gadam), Berlīnē, Leipcigā un Tībingenē (no 1929. līdz 1938. gadam, izņemot laiku no 1935. līdz 1936. gadam, kad atradās Latvijas armijas karadienestā). 1940. gadā - bibliotekārs Frankfurtē pie Oderas. No 1940. līdz 1943. gadam - bibliotēkas vadītājs Hoenzalcā (tagad Inovroclava). No 1943. gada - karadienestā, kritis karā.